Bertie Ahern
Store norske leksikon,Historie,Verdens historie og samtidshistorie,Europa,Irlands historie,Irlands samtidshistorie
Bertie Ahern er en irsk politiker (Fianna Fáil). Han var statsminister (taoiseach) i Irland i perioden 1997–2008.
Ahern var medlem av nasjonalforsamlingen fra 1977 til 2008. Han var visestatsminister i 1982, arbeidsminister i 1987–1991, finansminister i 1991–1994 og partileder i 1994–2008. Fra 1997 ledet Ahern en mindretallsregjering av Fianna Fáil og sentrum-høyre-partiet Progressive Democrats. Ved valget i 2002 manglet Fianna Fáil bare fire mandater på rent flertall i nasjonalforsamlingen. Ahern ble i 2007 valgt til en tredje periode som statsminister, som den første etter andre verdenskrig. Partiet gikk litt tilbake i 2007, men fikk over 40 prosent av stemmene og 78 av 166 mandater. Fra 2007 var også De Grønne med i regjeringen. Ahern trakk seg etter at hans stilling ble svekket fordi det kom avsløringer om at han skulle ha mottatt penger fra amerikanske forretningsmenn før han ble statsminister.Ahern blir særlig husket for sin innsats i fredsprosessen i Nord-Irland, hvor han deltok i forhandlingene om Langfredagavtalen i 1998. Les mer i Store norske leksikon Fianna Fáil Irlands politiske system Irlands historie Irlands samtidshistorie Nord-Irlands historie Irland– forholdet til Nord-Irland